CELEX: 62016CN0147
Language: fi
Date: 2016-03-14 00:00:00
Title: Asia C-147/16: Ennakkoratkaisupyyntö, jonka Vredegerecht te Antwerpen (Belgia) on esittänyt 14.3.2016 – Karel de Grote – Hogeschool Katholieke Hogeschool Antwerpen VZW v. Susan Romy Jozef Kuijpers

13.6.2016   
            
            
               FI
            
            
               Euroopan unionin virallinen lehti
            
            
               C 211/28
            
         
      Ennakkoratkaisupyyntö, jonka Vredegerecht te Antwerpen (Belgia) on esittänyt 14.3.2016 – Karel de Grote – Hogeschool Katholieke Hogeschool Antwerpen VZW v. Susan Romy Jozef Kuijpers
      (Asia C-147/16)
      (2016/C 211/36)
      Oikeudenkäyntikieli: hollanti
      
         Ennakkoratkaisua pyytänyt tuomioistuin
      
      Vredegerecht te Antwerpen
      
         Pääasian asianosaiset
      
      
         Kantaja: Karel de Grote – Hogeschool Katholieke Hogeschool Antwerpen VZW
      
         Vastaaja: Susan Romy Jozef Kuijpers
      
         Ennakkoratkaisukysymykset
      
      
                  1)
               
               
                  Onko kansallisella tuomioistuimella, jonka käsiteltäväksi on saatettu kuluttajaa vastaan esitetty sopimuksen täytäntöönpanoa koskeva vaatimus ja jolla on kansallisen prosessioikeuden nojalla ainoastaan toimivalta tutkia viran puolesta, onko vaatimus ristiriidassa oikeusjärjestyksen perusteisiin kuuluvien kansallisten säännösten kanssa, myös toimivalta tutkia ja ratkaista viran puolesta, myös vastaajan poissa ollessa, sovelletaanko kyseiseen sopimukseen kuluttajasopimusten kohtuuttomista ehdoista annettua direktiiviä, (1) sellaisena kuin se on saatettu osaksi Belgian oikeutta?
               
            
                  2)
               
               
                  Onko katsottava, että itsenäinen oppilaitos, joka tarjoaa paikallisviranomaisen tukemaa opetusta kuluttajalle sellaisen sopimuksen nojalla, jonka mukaan opetusta tarjotaan lukukausimaksua vastaan, jonka lisäksi peritään mahdollisesti korvausta oppilaitokselle aiheutuneista kuluista, on unionin oikeudessa tarkoitettu yritys?
               
            
                  3)
               
               
                  Kuuluuko kuluttajan ja itsenäisen, paikallisviranomaisen tukeman oppilaitoksen välinen sopimus, joka nojalla tämä oppilaitos tarjoaa paikallisviranomaisen tukemaa opetusta, kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY soveltamisalaan, ja onko itsenäisen oppilaitoksen, joka tarjoaa paikallisviranomaisen tukemaa opetusta kuluttajalle tämän opetuksen tarjoamista koskevan sopimuksen nojalla, katsottava olevan direktiivissä tarkoitettu myyjä tai elinkeinonharjoittaja?
               
            
         (1)  EYVL L 95, s. 29.